CELEX: 32007R1417
Language: lt
Date: 2007-11-28 00:00:00
Title: 2007 m. lapkričio 28 d. Komisijos reglamentas (EB) Nr. 1417/2007 dėl tam tikrų prekių klasifikavimo Kombinuotojoje nomenklatūroje

4.12.2007   
            
            
               LT
            
            
               Europos Sąjungos oficialusis leidinys
            
            
               L 316/4
            
         
      KOMISIJOS REGLAMENTAS (EB) Nr. 1417/2007
   2007 m. lapkričio 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. lapkričio 28 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1352/2007 (OL L 303, 2007 11 21, p. 3).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nagų puošybos rinkinys, sudarytas iš:
                              
                                           
                                       
                                       
                                          48 dirbtinių nagų,
                                       
                                    
                                           
                                       
                                       
                                          mažos klijų tūbelės,
                                       
                                    
                                           
                                       
                                       
                                          nagų dildės,
                                       
                                    
                                           
                                       
                                       
                                          manikiūro lazdelės,
                                       
                                    
                                           
                                       
                                       
                                          nagų puošybai skirtų lipdukų.
                                       
                                    Dirbtiniai nagai išformuoti iš plastiko ir yra įvairių dydžių.
                              Rinkinys pateikiamas mažmeninei prekybai.
                           
                        
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 3926, 3926 90 ir 3926 90 97 atitinkančiais prekių aprašymais.
                  Remiantis 3 bendrosios aiškinimo taisyklės b punktu, pateikiami dirbiniai sudaro rinkinį.
                  Rinkinys nesudarytas iš manikiūro preparatų, priskiriamų 3304 30 00 subpozicijai, nes jo sudėtyje yra ant pirštų nagų klijuojami dirbtiniai nagai, bet nėra manikiūro preparatų, kurie naudojami tiesiog prižiūrint ir gražinant rankas bei natūralius nagus (Suderintos sistemos paaiškinimų 3304 pozicijos paaiškinimų B dalis).
                  Rinkinys sudarytas iš įvairių dirbinių ir atsižvelgiant į tai, kad esminę charakteristiką jam suteikia plastikiniai dirbtiniai nagai, rinkinys priskirtinas 3926 90 97 subpozicijai.
               
            
                  
                              2.
                           
                           
                              Išformuoti iš plastiko dirbtiniai nagai.
                              Jie skirti priklijuoti prie natūralių nagų naudojant akrilinį rišiklį.
                              Jie supakuoti po 50 vienetų ir yra vienodo dydžio.
                           
                        
               
                  3926 90 97
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3926, 3926 90 ir 3926 90 97 atitinkančiais prekių aprašymais.
                  Produktai nelaikytini manikiūro preparatais, priskiriamais 3304 30 00 subpozicijai, nes jie yra ant pirštų nagų klijuojami dirbtiniai nagai, o ne manikiūro preparatai, kurie naudojami tiesiog prižiūrint ir gražinant rankas bei natūralius nagus (Suderintos sistemos paaiškinimų 3304 pozicijos paaiškinimų B dalis).
                  Todėl jie priskirtini 3926 90 97 pozicijai kaip kiti plastikai pagal juos sudarančią medžiagą.
               
            
                  
                              3.
                           
                           
                              Rišiklis sudarytas iš:
                              
                                           
                                       
                                       
                                          etilcianakrilato.
                                       
                                    
                                           
                                       
                                       
                                          kvarco,
                                       
                                    
                                           
                                       
                                       
                                          polimetilmetakrilato,
                                       
                                    
                                           
                                       
                                       
                                          kaliksarenų,
                                       
                                    
                                           
                                       
                                       
                                          hidrochinono,
                                       
                                    
                                           
                                       
                                       
                                          trigliceridų.
                                       
                                    Tirpalas skirtas išformuotiems plastikiniams dirbtiniamss nagams priklijuoti prie natūralių nagų. Jis kietėja lėtai leisdamas dirbtinius nagus modeliuoti.
                              Tirpalas supakuotas mažose tūbelėse su antgaliais, kad jį būtų lengvai ir tiksliai užtepti. Neto masė ne didesnė kaip 1 kg.
                           
                        
               
                  3506 10 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 3506 ir 3506 10 00 atitinkančiais prekių aprašymais.
                  Produktas nelaikytinas manikiūro arba pedikiūro preparatais, priskiriamais 3304 pozicijai.
                  Pagal 3506 pozicijos pavadinimą produktas yra klijai arba adhezyvai.